'El venedor de fum', una comèdia de Joan Font que es podrà gaudir divendres que ve
28 de novembre 2023

_![](/media/vogbyefx/1-c.jpg?width=593.1792559188275&height=850)_

_El venedor de fum_, que arriba al Port de Sagunt (Casa Municipal de Cultura, c/ Progrés, 9) este divendres a les 20:30 hores i la seua entrada costa 7 euros, és un repàs teatral de la vida artística i personal de Joan Font, creador i director de Comediants, que comença amb el seu naixement i acaba amb la comunicació de la seua mort.

Al llarg d'esta comèdia, que és en valencià i està dirigida a tots els públics, Joan passarà d'un mode molt teatral pels episodis i aspectes més importants i significatius del seu recorregut artístic i vital, i mostrarà, alhora que farà participar al públic, el procés de creació del llenguatge escènic i artístic de Comediants.

La regidora de Cultura, Ana María Quesada, ha expressat: «**Segur que compartirem una bona vesprada de teatre**». I ha afegit: «**La qualitat de Comediants li precedix**».

![](/media/5fxjzqwv/2-c.png?width=590.1704545454546&height=850)

Durant 80 minuts, i acompanyant-se de projeccions, músiques i efectes de llum, així com ajudant-se d'elements que traurà de la maleta amb la qual haurà entrat a escena, Joan portarà els espectadors a fer un llarg viatge amb ell sense moure's del teatre.

Es ficarà dins de gegants i capgrossos imaginaris i reals; jugarà amb les màscares i els diversos personatges que amb elles ha creat; farà aparéixer ombres xineses; farà reviure al públic la cerimònia de clausura dels Jocs Olímpics de Barcelona i el comiat del Cobi...

Esta obra està dirigida per Joan Font i guionitzada per Piti Español.

![](/media/midhyplu/3-c.jpg?width=850&height=723.6486486486486)

*   [](http://www.facebook.com/sharer.php?u=https://aytosagunto.es/va/actualitat/el-venedor-de-fum-una-comedia-de-joan-font-que-es-podra-gaudir-divendres-que-ve/ "Facebook")
*   [](http://twitter.com/share?url=https://aytosagunto.es/va/actualitat/el-venedor-de-fum-una-comedia-de-joan-font-que-es-podra-gaudir-divendres-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-venedor-de-fum-una-comedia-de-joan-font-que-es-podra-gaudir-divendres-que-ve/ "Linked In")
*   [](mailto:?body=https://aytosagunto.es/va/actualitat/el-venedor-de-fum-una-comedia-de-joan-font-que-es-podra-gaudir-divendres-que-ve/)